Halvdelen af danskerne mener, at det bør være forbudt for almindelige mennesker at skyde krudt af. Det viser en rundspørge, som Megafon har foretaget for TV 2 og politiken.

For mange danskere er det en tradition at fyre raketter og batterier af nytårsaften, mens de kigger op mod den mørke himmel, der bliver lyst op i alverdens farver. Men står det til halvdelen af danskerne skal det være forbudt for almindelige mennesker at skyde krudt af. Det viser en rundspørge, som Megafon har foretaget for TV 2 og politiken. Den idé vækker blandede holdninger hos de nordjyder, som TV2 Nord mødte på årets sidste dag. Flere mente, at fyrværkeri er med til at sætte gang i nytårsfesten, mens andre mener, at det er unødvendigt. - Vi køber det, så vi kan få et brag af en fest i aften, siger Emilie Vad fra Aalborg. Delte holdninger blandt nordjyderne Hun besøgte i dag et fyrværkerisalg i Nørresundby sammen med sine to veninder, men venindegruppen var langt fra enige om, hvad der skal ske med fyrværkeri i fremtiden. De to veninder fortæller, at fyrværkeri ikke er ufarligt, og de mener ikke, at det er nødvendigt for at lave en ordentlig fest. - Jeg er skrækslagen for fyrværkeri, så jeg har købt stjernekastere, siger Freja Skjødt fra Nørresundby. Fyrværkeri skal drøftes blandt partierne Flere af de nordjyder, som TV2 Nord talte med, fortæller, at fyrværkeri er en tradition, der hører sig til nytårsaften. Men faktisk er nordjyderne dem, der bruger færrest penge på raketter og krudt. Det viser nye tal fra Dansk Erhverv. Socialdemokratiet vil nu drøfte fremtiden for fyrværkeri med de øvrige partier, men regeringspartiet har ikke en fuldstændig klar hold til emnet. - Vi anerkender, at det hviler på en balance mellem hensynet til dyr og mennesker - og hensynet til at vi også skal udvise glæde, siger Socialdemokratiets folketingsmedlem Orla Hav. Se hele TV2 Nords historie hør: